Sangrūda
Sangrūda – kaimas Kalvarijos savivaldybėje, 12 km į pietus nuo Kalvarijos, prie kelio  2616  Kalvarija–Sangrūda–Mockai . Seniūnijos ir seniūnaitijos centras. Netoliese yra Lietuvos ir Lenkijos siena. Kaime stovi medinė Sangrūdos Šv. Kūdikėlio Jėzaus Teresės bažnyčia (pastatyta 1999 m.), Sangrūdos gimnazija, savivaldybės vaikų laikinosios globos namai, biblioteka, paštas (LT-69037).